  Туспуктэм: Руслан Нуриахметов Наталия Сильвестрова 17-тӥ тулыспалэ Ижкарысь Космонавтъёслэн парказы лымы фигураос лэсьтонъя XVII Тӧдьы фестиваль ортчоз. Туэ ужрад Семьялэн арезлы сӥземын, темаез «Семейные истории» луоз. Со сярысь кар администрацилэн пресс-службаез ивортӥз. Фестивале пыриськон понна 5 адямиозь семья команда люкано, вуоно скульптуралы эскиз кылдытоно. Куриськонъёсты 14-тӥ тулыспалозь келяно. Вожвылъяськонлэн валатэтэныз (положениеныз) татын тодматскыны луоз. Тужгес но усто скульптураез кылдытӥсьёс быдэс командалы путешествие утозы. Тодэ вайытом, Ижкарын кылчинъёслэн но архангелъёслэн йӧ фестивальзы улсын скульпторъёс 27 фигура кылдытӥзы. Тегъёс: фестиваль скульптураос лымы Ижкар Удмуртия  